Die Vossies was die afgelope naweek in 'n harde stryd teen Hoërskool Menlopark van Pretoria en het aan vriendskaplike wedstryde deelgeneem. Hoërskool Menlopark, een van die mega skole in die Noordvaal, het Die Hoërskool Ben Vorster se sport spanne omtrent laat werk om enige punte op die telbord te kry. Die Vossies het wel karakter gewys en nie gaan lê nie.
Vossie rugby stoei met Hoërskool Menlopark in die voorstad!!
Menlo se O/14-, O/15- en O/16-spanne, wat huidiglik in die top 10 spanne van S.A. is, was moeilik om in toom op hulle tuisvelde te hou. Die Vossies se O/14A-span uitslae was 31-0 en O/14B 5-42 in die guns van Menlopark. Die O/15's het hulle self goed van hulle taak gekwyt en was halftyd 7-15 agter, maar moes aan die einde die knieg buig met 'n finale telling van 22-7. Die O/15B-span het egter gewys dat die diepte baie gesond by die Vossies se 0/15's is en Menlo 12-10 gewen. Die Vossies se O/16's het 'n groot vegpoging aangewend en was met rustyd 10-7 agter, maar Menlo se manne het nie opgehou met hulle aanslag nie en het aan die einde 37-7 gewen. Die O/16B-span verloor 48-0.
Die senior manne het gewys dat die boerseuns die stadsmanne in 'n kopklem kan kry. Die Redbulls se telling was 7-37. Die Nyati's het soos 'n goeie rooiwyn met tyd beter geraak, maar het ongelukkig 15-31 verloor in 'n klipharde stryd. Ben Vorster se 1ste span het spoedig uit die blokke aangeval, maar kon net nie die lyn breek nie. Die Vossies was binne minute 6-0 voor gewees - met twee verbroude strafskoppe daarby. Ben Vorster was met halftyd in beheer van die wedstryd (16-15), maar was te gemaklik gewees vir die eerste paar minute na halftyd waar Menlo elke kans gevat het. Menlo het aan die einde die laaste sê gehad en die wedstryd 44-30 gewen. Tot Doc Danie Cravenweek sou trots gewees het op die gehalte rugby wat opgedis is op die dag.
Ben Vorster se 1ste span vertrek komende Woensdag na die KES Easter Festival in JHB. Ons wens hulle sterkte toe met die volgende uitdagings.
Foto 1: Dehan van Vuuren en Rickus Nel van die 1ste span in aksie.
Die O/15B-span wen 12-10:
Voor: Lethabo Moagi, Kgotso Nkuna, Maropene Mokoena, Justin Brass, Lesogo Moremi, Mashohle Nkgapele en Khetso Mabunda.
Agter: Wikus Joubert, Johan Snyman, mnr. Regardt Kleyngeld (afrigter), Dylan Strydom, Malahlela "Beast" Makwala, Jandró Botha, Kgomotso Mathonsi, Dudley Jackson, Phumelo Thete, Langu Mthembi, Lesedi Thete, Tiyani Mushwana en Marcus Spies.